ઉત્તર કોરિયાના પ્રમુખ કિમ જોંગ ઉન સાથે સિંગાપોરમાં સમિટ દરમિયાન ઐતિહાસિક મુલાકાત અને દસ્તાવેજ પર હસ્તાક્ષર કર્યા બાદ અમેરિકન રાષ્ટ્રપતિ ડોનાલ્ડ ટ્રમ્પે જણાવ્યું કે કોરિયન દેશ તેની પ્રમુખ પરમાણુ ટેસ્ટિંગ સાઈટ બંધ કરશે. અમેરિકાના પ્રમુખ ટ્રમ્પે આ અંગે વધુ માહિતી આપી નહતી. ટ્રમ્પે ફરી જણાવ્યું કે કિમે સંપૂર્ણપણે નિશસ્ત્રીકરણનું વચન આપ્યું છે અને બન્ને નેતાઓને પરસ્પર વિશ્વાસ છે. જો કે ટ્રમ્પે એમ પણ જણાવ્યું હતું કે ઉત્તર કોરિયા પર પ્રતિબંધ યથાવત્ રહેશે. સાથે જ તેમણે સ્પષ્ટ કર્યું કે કોરિયન ટાપુમાં તૈનાત અમેરિકન સૈનિકોને હાલમાં પરત નહીં બોલાવવામાં આવે.